בית הכנסת באביניון

בית הכנסת באביניון (בצרפתית: Synagogue d'Avignon) הוא בית כנסת בלב העיר העתיקה של אביניון, שבדרום צרפת, המעיד על נוכחות יהודית בת מאות שנים באזור. הוא שוכן ברובע היהודי לשעבר ליד כיכר ירושלים (Place Jérusalem), במקום שבו נבנו בתי כנסת מחדש שוב ושוב מאז שנת 1236. בית הכנסת הוכרז כאתר היסטורי (Monument historique) בצרפת ב-21 באוגוסט 1990. היסטוריה בית כנסת קדום יותר היה קיים קודם לכן בעיר העתיקה, בין כיכר ארמון האפיפיורים (Place du Palais des Papes) לבין גשר סן־בנזה (Pont Saint-Bénézet). בסוף שנת ה־1220 קבע הבישוף של אוויניון את מיקומו של הרובע היהודי החדש ואת בית הכנסת שלו, והוא המקום שבו ניצב המבנה גם במאה ה-21, בצמוד לכיכר ירושלים (Place Jérusalem). היהודים חויבו להתגורר ברובע זה, שהיו לו שלושה שערים: השער העליון (Porte d'En-Haut), השער התחתון (Porte d'En-Bas) והשער הקטן/פשפש של רחוב קלנדר (רחוב המעגילה או רחוב המגהצים Portalet de la Calandre). בית הכנסת, שכונה לעיתים אסקולו (escolo בית ספר בניב הפרובאנסאלי (Provençal).), נבנה מחדש בין השנים 1785–1787 בידי האדריכל פרנסואה פרנק (François Franque), ועוצב בעיטורים מפוארים. באותה עת כלל המבנה מספר חללים ששימשו את חיי הקהילה היהודית: מקווה טהרה, אטליז, מאפייה, חדר לימוד, אולם נישואין ועוד. בשנת 1845 נהרס בית הכנסת בשריפה, ונבנה מחדש בשלמותו בשנת 1846 בידי האדריכל ז'וזף־אוגוסט ז'ופרואה (Joseph-Auguste Joffroy). בית הכנסת הוכרז כאתר היסטורי בצו מיום 21 באוגוסט 1990. המבנה מבנה בית הכנסת הוא מסוג רוטונדה, מבנה מעוגל בסגנון נאו־קלאסי, הנתמך בעמודים לבנים ומקורה בכיפה, משמשת כאולם התפילה, המשתלב במבנה ריבועי. פנים בית הכנסת פשוט עם אלמנטים מעוטרים בעץ ואבן, הריהוט עשוי עץ אגוז. המבנה כולל אולם מרכזי לתפילה וסביבו עיטורים המעידים על השפעות ארכיטקטוניות צרפתיות של המאה ה-19. במיוחד ניכר בבית כנסת זה, היעדר כיסא אליהו, אשר ייחד את בתי הכנסת של מחוז ונסן. אין נתונים מדויקים על קיבולת המתפללים, אך בית הכנסת מתאים לקהילה המקומית הקטנה. החל מהמאה ה-21, כ-40 משפחות משתמשות במבנה לתפילות וחגי ישראל. נוסח ומנהגים קהילת בית הכנסת של אביניון אינה מזוהה באופן חד-משמעי כאשכנזית או ספרדית בלבד, אלא משקפת במידה מסוימת את המסורת הייחודית של יהודי פרובנס (לעיתים מזוהים עם המסורת של Juifs du pape), כאשר בפועל ישנן השפעות של מנהגים יהודיים מגוונים בהתאם להרכב הקהילה ועברה ההיסטורי. ראו גם יהודי האפיפיור הקהילה היהודית בקרפנטרה הקהילה היהודית באביניון הקהילה היהודית בקאוויון לקריאה נוספת קישורים חיצוניים אתר האינטרנט הרשמי של בית הכנסת באביניון (בצרפתית) היסטורית הקהילה היהודית באביניון, באתר הקהילה היהודית של אביניון (בצרפתית) גליה גוטמן וזהרה רון, ‏חופשה בחוץ לארץ: החיים הטובים בבירת פרובנס שבצרפת, באתר גלובס, 14 ביוני 2014 סיפורן של 4 הקהילות בפרובנס, באתר למטייל The history of Avignon בית הכנסת באביניון, סרטון באתר יוטיוב הערות שוליים